CELEX: 62019TN0272
Language: et
Date: 2019-04-25 00:00:00
Title: kohtuasi T-272/19: 25. aprillil 2019 esitatud hagi — TO versus Euroopa välisteenistus

24.6.2019   
            
            
               ET
            
            
               Euroopa Liidu Teataja
            
            
               C 213/67
            
         
      25. aprillil 2019 esitatud hagi — TO versus Euroopa välisteenistus
      (kohtuasi T-272/19)
      (2019/C 213/65)
      Kohtumenetluse keel: prantsuse
      
         Pooled
      
      
         Hageja: TO (esindaja: advokaat G. Generet)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada Euroopa välisteenistuse teenistuslepingute sõlmimiseks volitatud asutuse 15. juuni 2018. aasta otsus, milles leiti, et hageja ei täida kõiki muude teenistujate teenistustingimuste artiklis 82 sätestatud töölevõtmise tingimusi ja et seega ei saa teda artikli 3b alusel lepingulise töötajana Euroopa välisteenistuses tööle võtta;
               
            
                  —
               
               
                  tühistada Euroopa välisteenistuse teenistuslepingute sõlmimiseks volitatud asutuse 14. jaanuari 2019. aasta otsus, millega jäeti rahuldamata hageja 14. septembri 2018. aasta kaebus;
               
            
                  —
               
               
                  mõista Euroopa välisteenistuselt hageja kasuks välja hüvitis summas 36 992,52 eurot, mis vastab ühe aasta töötasule lepinguliste töötajate palgakategooria FG II alusel, lähtudes alates 1. novembrist 2017 kehtivast palgaskaalast, kui see menetluse kestel ei muutu;
               
            
                  —
               
               
                  kohustada Euroopa välisteenistust arvestama välja, kui palju kaotas hageja seetõttu, et teda ei palgatud, pensioniõigustes;
               
            
                  —
               
               
                  kohustada Euroopa välisteenistust tasuma hagejale hüvitist summas 15 000 eurot mittevaralise kahju eest, mis tuleneb tema au ja ametialasele maine riivest;
               
            
                  —
               
               
                  kohustada Euroopa välisteenistust tasuma hagejale hüvitist summas 15 000 eurot mittevaralise kahju eest, mis tuleneb tema tervise ja isikliku psühholoogilise tasakaalu riivest;
               
            
                  —
               
               
                  kohustada Euroopa välisteenistust tasuma hagejale hüvitist summas 15 000 eurot mittevaralise kahju eest, mis tuleneb sellest, et Euroopa välisteenistus rikkus määrust nro45/2001, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta;
               
            
                  —
               
               
                  kohustada Euroopa välisteenistust tasuma hagejale hüvitist summas 10 000 eurot mittevaralise kahju eest, mis tuleneb arstisaladuse rikkumisest ja hageja tervisetoimikus olevate isikuandmete konfidentsiaalsuse rikkumisest;
               
            
                  —
               
               
                  kohustada Euroopa välisteenistust tasuma hagejale hüvitist summas 15 000 eurot mittevaralise kahju eest, mis põhjustati hageja suhtes levitatud laimuga;
               
            
                  —
               
               
                  mõista kõik kohtukulud välja Euroopa välisteenistuselt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, mille kohaselt rikuti Euroopa Liidu ametnike personalieeskirjade artikli 33 teist lõiku ja muude teenistujate teenistustingimuste artikleid 82 ja 83, proportsionaalsuse põhimõtet ja võistlevuse põhimõtet, õigust heale haldusele ja hoolitsemiskohustust, diskrimineerimiskeelu põhimõtet, õigust erapooletule ja õiglasele kohtumenetlusele ja mis tahes psühholoogilise ahistamise keeldu.
               
            
                  2.
               
               
                  Teine väide, mille kohaselt rikuti Euroopa Parlamendi ja nõukogu 18. detsembri 2000. aasta määrust (EÜ) nr 45/2001, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT 2001, L 8, lk 1; ELT eriväljaanne 13/26, lk 102) ja Euroopa Liidu põhiõiguste harta artiklit 8.